Source: http://mikkeli.cloudnc.fi/fi-FI/Toimielimet/Konserni_ja_elinvoimajaosto/Kokous_1582017/EtelaSavon_kaupunkien_ja_kuntien_edustaj(4666)
Timestamp: 2019-08-18 15:20:59+00:00
Document Index: 9350920

Matched Legal Cases: ['§ 29', '§ 28', '§ 30', '§ 31', '§ 32', '§ 33']

Etelä-Savon kaupunkien ja kuntien edustajat sekä kutsuntalääkärit kutsunnoissa vuonna 2017 | Mikkeli
Etelä-Savon kaupunkien ja kuntien edustajat sekä kutsuntalääkärit kutsunnoissa vuonna 2017
Konserni- ja elinvoimajaosto, kokous 15.8.2017
§ 29 Etelä-Savon kaupunkien ja kuntien edustajat sekä kutsuntalääkärit kutsunnoissa vuonna 2017
MliDno-2017-574
Etelä-Savon aluetoimiston toimeenpanemat kutsunnat järjestetään Mikkelissä 31.10.-3.11. ja 6.-8.11.2017 kutsuntapaikkana Jalkaväkimuseo, Jääkärinkatu 6-8 sekä erikseen määrätyt 15.12.2017 paikkana Etelä-Savon aluetoimisto, Tyrjäntie 9, Rak. 3.
Etelä-Savon aluetoimisto pyytää kaupunginhallitusta nimeämään kaupungin edustajat (jäsen ja varajäsen) sekä kutsuntalääkärit vuoden 2017 kutsuntoihin.
Kutsuntalautakuntien jäseniä nimettäessä pyydetään ottamaan huomioon heidän mahdollinen esteellisyytensä niin, ettei kutsunnanalaisissa ole heidän lähisukulaisiaan.
Maavoimien esikunnan antaman suosituksen perusteella Etelä-Savon aluetoimisto esittää harkittavaksi, että kuntien/kaupunkien edustajiksi kutsuntalautakuntaan mahdollisesti nimettäisiin etsivää nuorisotyötä tekevä tai muuten nuorison tunteva henkilö. Perusteena on, että edustaja tuntee pääosan kutsunnanalaisista ja kutsunnanalaisten mahdollisen tuen tarpeen arvioiminen on välitöntä.
Vuonna 2016 kutsuntalautakunnassa olivat nuoriso-ohjaaja Antti Hynninen ja hänen varahenkilönään nuoriso-ohjaaja Janne Häyrinen.
Konserni- ja elinvoimajaosto nimeää kutsuntalautakuntaan kaupungin edustajan ja hänelle varahenkilön sekä pyytää Etelä-Savon sosiaali- ja terveyspalvelujen kuntayhtymää nimeämään kutsuntalääkärin.
Lisäksi konserni- ja elinvoimajaosto päättää, että kaupunki tarjoaa kahvit Mikkelin kutsuntatilaisuuksien osanottajille.
Tervehdyksen esittäjät kutsuntojen avajaistilaisuuksiin nimetään myöhemmin.
Konserni- ja elinvoimajaosto nimesi kutsuntalautakuntaan kaupungin edustajaksi nuoriso-ohjaaja Antti Hynnisen ja hänen varahenkilöksi Janne Häyrisen. Muilta osin päätösehdotus hyväksyttiin.
Etelä-Savon aluetoimisto, nimetyt edustajat, Etelä-Savon sosiaali- ja terveyspalvelujen ky, hallintopalvelut/Sirpa Hyyryläinen
§ 28 Konserni- ja elinvoimajaoston kokousaikataulu syksylle 2017
§ 30 Kaupungin työllisyyspalvelujen palvelupäällikön virkavapaus
§ 31 Kuntakoulutus-kuntien omistamien yhtiöiden hallitusten jäsenille 8.9.2017, Etelä-Savon kauppakamari
§ 32 Oikaisu konserni- ja elinvoimajaoston antamaan ohjeistukseen koskien Mikalo Oy:n hallituksen varajäseniä
§ 33 Etelä-Savon Koulutus Oy:n ylimääräinen yhtiökokous 17.8.2017